กฎกระทรวงกฎกระทรวงกำหนดหลักเกณฑ์และวิธีการยื่นอุทธรณ์และวิธีพิจารณาอุทธรณ์คำสั่งเกี่ยวกับการโฆษณายาเสพติดให้โทษและการโฆษณาการบำบัดรักษาผู้ติดยาเสพติดให้โทษพ.ศ. ๒๕๕๓[๑] อาศัยอำนาจตามความในมาตรา๖ แห่งพระราชบัญญัติยาเสพติดให้โทษ พ.ศ. ๒๕๒๒ และมาตรา ๖๔/๒ วรรคสองแห่งพระราชบัญญัติยาเสพติดให้โทษ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติยาเสพติดให้โทษ (ฉบับที่ ๕) พ.ศ. ๒๕๔๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้ข้อ๑การอุทธรณ์คำสั่งของผู้อนุญาตเกี่ยวกับการโฆษณาตามมาตรา ๔๘/๒ต้องทำเป็นหนังสือและอย่างน้อยต้องประกอบด้วย(๑)วัน เดือน ปี ที่ยื่นอุทธรณ์(๒)ชื่อและที่อยู่ของผู้อุทธรณ์(๓)ข้อเท็จจริงเกี่ยวกับเรื่องที่อุทธรณ์ ข้อโต้แย้งหรือข้อกฎหมายและเหตุผลที่ยกขึ้นอ้างอิงในอุทธรณ์โดยชัดแจ้ง(๔)ความประสงค์หรือคำขอของผู้อุทธรณ์(๕)ลายมือชื่อของผู้อุทธรณ์ผู้อุทธรณ์จะยื่นสำเนาคำสั่งของผู้อนุญาตพร้อมด้วยเอกสารหรือหลักฐานอื่นประกอบการอุทธรณ์ด้วยก็ได้ในกรณีที่ผู้อุทธรณ์ประสงค์จะแถลงการณ์ด้วยวาจาในชั้นพิจารณาของคณะกรรมการหรือประสงค์จะนำทนายความหรือที่ปรึกษาของตนเข้าชี้แจงในที่ประชุมคณะกรรมการให้ระบุความประสงค์ดังกล่าวไว้ในอุทธรณ์ด้วยข้อ๒ผู้อุทธรณ์จะยื่นอุทธรณ์ด้วยตนเองต่อสำนักงานคณะกรรมการอาหารและยาหรือจะส่งทางไปรษณีย์ลงทะเบียนถึงเลขาธิการคณะกรรมการอาหารและยาก็ได้ ทั้งนี้ ภายในสิบสี่วันนับแต่วันที่ผู้อุทธรณ์ได้รับทราบคำสั่งในกรณียื่นอุทธรณ์ด้วยตนเองต่อสำนักงานคณะกรรมการอาหารและยาให้ผู้รับอุทธรณ์ออกใบรับอุทธรณ์ให้แก่ผู้อุทธรณ์ในวันยื่นอุทธรณ์ถ้าส่งทางไปรษณีย์ลงทะเบียนให้ถือวันที่ปรากฏในหลักฐานทางไปรษณีย์เป็นวันยื่นอุทธรณ์ข้อ๓ ภายในกำหนดระยะเวลาอุทธรณ์ผู้อุทธรณ์อาจขอแก้ไขเพิ่มเติมอุทธรณ์ได้โดยทำเป็นหนังสือลงลายมือชื่อผู้อุทธรณ์ชี้แจงข้อเท็จจริง วัตถุประสงค์ และเหตุผลในการขอแก้ไขเพิ่มเติมอุทธรณ์ข้อ๔เมื่อสำนักงานคณะกรรมการอาหารและยาได้รับอุทธรณ์แล้ว ให้รวบรวมข้อมูลเอกสารและหลักฐานที่เกี่ยวข้องกับเรื่องที่มีการอุทธรณ์เสนอต่อคณะกรรมการเพื่อพิจารณาโดยเร็วในกรณีที่ผู้อุทธรณ์ขอแถลงการณ์ด้วยวาจาหรือขอนำทนายความหรือที่ปรึกษาของตนเข้าชี้แจงในที่ประชุมคณะกรรมการให้สำนักงานคณะกรรมการอาหารและยาแจ้งกำหนด วันเวลาและสถานที่ที่จะให้ผู้อุทธรณ์เข้าแถลงการณ์ด้วยวาจาหรือนำทนายความหรือที่ปรึกษาของตนเข้าชี้แจงให้ผู้อุทธรณ์ทราบล่วงหน้าตามสมควรข้อ๕คณะกรรมการอาจแจ้งให้ผู้อุทธรณ์หรือบุคคลซึ่งเกี่ยวข้องกับเรื่องที่อุทธรณ์ส่งข้อมูลเอกสาร หรือหลักฐานที่เกี่ยวข้องเพิ่มเติมประกอบการพิจารณาเพื่อประโยชน์ในการพิจารณาอุทธรณ์ของคณะกรรมการก็ได้ข้อ๖ ก่อนที่คณะกรรมการจะมีคำวินิจฉัยอุทธรณ์ผู้อุทธรณ์อาจขอถอนอุทธรณ์ได้โดยทำเป็นหนังสือยื่นต่อสำนักงานคณะกรรมการอาหารและยาและเมื่อได้ถอนอุทธรณ์แล้วให้การพิจารณาอุทธรณ์เป็นอันระงับและให้คณะกรรมการจำหน่ายอุทธรณ์นั้นเสีย อุทธรณ์ในเรื่องใดหรือประเด็นใดที่ได้มีการถอนอุทธรณ์แล้วห้ามมิให้อุทธรณ์ซ้ำในเรื่องนั้นหรือประเด็นนั้นอีกข้อ๗ ให้คณะกรรมการมีคำวินิจฉัยอุทธรณ์ดังต่อไปนี้(๑)ในกรณีที่เห็นด้วยกับคำอุทธรณ์ไม่ว่าทั้งหมดหรือบางส่วนให้ผู้อนุญาตแก้ไขเปลี่ยนแปลงคำสั่งตามคำวินิจฉัยของคณะกรรมการ(๒)ในกรณีที่ไม่เห็นด้วยกับคำอุทธรณ์ ให้ยกอุทธรณ์และยืนตามคำสั่งของผู้อนุญาตข้อ๘คำวินิจฉัยอุทธรณ์ให้ทำเป็นหนังสือและอย่างน้อยต้องประกอบด้วย(๑)วัน เดือน ปี ที่มีคำวินิจฉัยอุทธรณ์(๒)ข้อเท็จจริงที่นำมาใช้ประกอบการวินิจฉัยอุทธรณ์(๓)ข้อกฎหมายหรือเหตุผลในการวินิจฉัยอุทธรณ์(๔)คำวินิจฉัยอุทธรณ์อันเป็นมติของที่ประชุมคณะกรรมการ(๕)ลายมือชื่อของกรรมการทุกคนที่ร่วมพิจารณาวินิจฉัยอุทธรณ์นั้นข้อ๙ให้สำนักงานคณะกรรมการอาหารและยาแจ้งผลการวินิจฉัยอุทธรณ์ของคณะกรรมการให้ผู้อุทธรณ์ทราบภายในเจ็ดวันนับแต่วันที่คณะกรรมการมีคำวินิจฉัยอุทธรณ์ให้ไว้ ณ วันที่ ๓๑สิงหาคม พ.ศ. ๒๕๕๓จุรินทร์ ลักษณวิศิษฏ์รัฐมนตรีว่าการกระทรวงสาธารณสุขหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๖๔/๒ วรรคสองแห่งพระราชบัญญัติยาเสพติดให้โทษ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติยาเสพติดให้โทษ (ฉบับที่ ๕) พ.ศ. ๒๕๔๕บัญญัติให้หลักเกณฑ์และวิธีการยื่นอุทธรณ์และวิธีพิจารณาอุทธรณ์คำสั่งของผู้อนุญาตเกี่ยวกับการโฆษณายาเสพติดให้โทษและการโฆษณาการบำบัดรักษาผู้ติดยาเสพติดให้โทษให้เป็นไปตามที่กำหนดในกฎกระทรวงจึงจำเป็นต้องออกกฎกระทรวงนี้ปริยานุช/ผู้จัดทำ๑๓ กันยายน ๒๕๕๓นันท์นภัสร์/ตรวจ๑๓ กันยายน ๒๕๕๓ธนวัชร/ปรับปรุง๑๔ กรกฎาคม ๒๕๖๐[๑]ราชกิจจานุเบกษา เล่ม ๑๒๗/ตอนที่ ๕๔ ก/หน้า ๓๐/๗กันยายน ๒๕๕๓